Qvæ pro salute geruntur maxime litteris tradere, ne tractu temporis ab hominum cadant memoria, prudentium assueuit discretio. Notum sit itaque, quod ego WILLELMVS Aruernorum Comes, reformando pacem cum domno PETRO Clun. Abbate,  eius fratribus pro iniuriis, quas Mauziacensi Monasterio,  Celsiniacensi iniuriose intuli, medietatem omnium letdarum, quæ in villa Reomensi, quoquo tempore acceptæ fuerint, libere prædicto Monasterio Mauziacensi,  eius habitatoribus dono,  in perpetuum possidere concedo. Verumtamen si quis prædictis habitatoribus, pro hac medietate letdarum controuersiam mouerit; ego idem Willelmus querentibus satisfaciendo Monachos Mauziacenses in pace obtinere faciam. De foro vero cognominato de Charnac, medietatem omnium annonarum, vt salis, Priori Celsiniensi,  eius Monachis; sed  censum annualem, qui ex terra, in qua forum fit, colligi poterit, in terra illa tantum, quæ beatri Petri iuris est, secundum quod vnicuique hominum institutum est, vel fuerit, gratanter reddo,  in perpetuum habere concedo. Si quando, quod absit, ego, vel qui sub potestate mea sit, aliquam iniuriam in supradictis foris, Monachis vel eorum hominibus fecero, vel quis fecerit, si Abbas Mauziacēsis, vel Prior Celsiniacensis, vel aliquis nomine eorum me emendare monuerit, infra quadraginta dies post admonitionē, eis satisfacere propria manu iuro. Prauas insuper consuetudines, quas infra villam de Charnac nomine letdarum per me, vel per meos introduxeram,  cætera mala, quæ hominibus villæ, vel Priori eiusdem loci iniuriose faciebam, dimitto. Similiter de Vareris,  de Brenac,  de aliis terris, quæ ad ius Celsiniensis, vel siluas occupando, vel deuastando, inuasi, eos supradicto Priori,  Ecclesiæ habitatoribus satisfacere cogam. Ad eandem quidem pacem reformandam necessario accessit, vt ego  Abbas Mauziacensis nomine Eustachius, quos meliores eiusdem villæ cognouimus, astringi præcepimus Sacramento, vt consuetudines, quas pacifice pater meus in villa Mauziacensi obtinuerat, concorditer dicerent, quibus essem contentus. Quod  ita factum est. Pro quibus consuetudinibus villam,  villæ habitatores, sed  extraneos euntes  redeuntes,  res eorum in eadem villa depositas fideliter defendere curabo. Forum Mauziacense,  forum Celsiniarum, sicuti forum Riomense,  de Charnac fideliter defendam. Liberos etiam homines, qui ex villa Abbatis ad meas transierunt, libere redire permittam. Terras, quæ ad ius Mauziacense pertinent, quas possidebant, si qui forte reddere noluerint, Abbas quibus voluerit,  quomodo voluerit, ordinet  disponat. Consuetudinarij vero ad propria reuertantur, excepto vno, qui remanebit, prout statutum est. Si quas insuper terras ego, vel mei, ad ius beati Austremonij pertinentes occupauimus, ego dimitto,  meos dimittere faciam. Si quis vero iustitiam pro aliquibus nostris facere noluerit, ad exigendum ius Abbati non ero. Hanc litis transactionem,  pacem feci in Capitulo Cluniacensi ego WILLELMVS Comes cum PETRO Abbate eiusdem Monasterij,  cum Eustachio Abbate Mauziacensi,  cum Petro Priore Celsiniacensi, pręsente Conuentu eiusdem Monasterij,  Ademauro,  Stephano de Castello,  Stephano de Ermonense,  Bertrando Rigaldello,  aliis multis. Hanc etiam Chartam tenorem huius pacis continentem in æternum valituram proprio sigillo muniri præcipio,  vt Episcopus  Capitulum Claromontense, sed  domnus Papa, idem faciant, rogo  exopto.